PATVIRTINTA

Skuodo Bartuvos progimnazijos direktoriaus 2019 m. sausio 4 d. įsakymu Nr. V1-3

**SKUODO BARTUVOS PROGIMNAZIJOS DARBUOTOJŲ**

**CIVILINĖS SAUGOS MOKYMO ORGANIZAVIMO IR VYKDYMO**

**TVARKOS APRAŠAS**

**I SKYRIUS**

**BENDROSIOS NUOSTATOS**

1. Skuodo Bartuvos progimnazijos darbuotojų civilinės saugos mokymo organizavimo ir vykdymo tvarkos aprašas (toliau – Tvarkos aprašas) nustato Skuodo Bartuvos progimnazijos darbuotojų civilinės saugos mokymo organizavimo ir vykdymo tvarką.
2. Tvarkos aprašo tikslas – užtikrinti tinkamą Skuodo Bartuvos progimnazijos darbuotojų civilinės saugos mokymo darbo vietoje organizavimą ir vykdymą.
3. Tvarkos aprašas parengtas vadovaujantis Lietuvos Respublikos Vyriausybės 2010 m. birželio 7 d. nutarimu Nr. 718 „Dėl civilinės saugos mokymo tvarkos aprašo patvirtinimo“.
4. Tvarkos apraše vartojamos sąvokos atitinka Lietuvos Respublikos civilinės saugos įstatyme ir kituose civilinę saugą reglamentuojančiuose teisės aktuose vartojamas sąvokas.

**II SKYRIUS**

**CIVILINĖS SAUGOS MOKYMO ORGANIZAVIMAS**

1. Skuodo Bartuvos progimnazijos darbuotojų civilinės saugos mokymas organizuojamas ir vykdomas darbo vietoje.
2. Skuodo Bartuvos progimnazijos darbuotojų civilinės saugos mokymas darbo vietoje organizuojamas pagal Priešgaisrinės apsaugos ir gelbėjimo departamento prie Vidaus reikalų ministerijos direktoriaus patvirtintą Ministerijų ir kitų valstybės institucijų ir įstaigų valstybės tarnautojų ir darbuotojų tipinę civilinės saugos mokymo programą, pagal kurią kasmet mokymams turi būti skiriama ne mažiau kaip 2 valandos.
3. Už Skuodo Bartuvos progimnazijos darbuotojų civilinės saugos mokymo organizavimą ir vykdymą yra atsakingas Skuodo Bartuvos progimnazijos asmuo, įgyvendinantis progimnazijos funkcijas civilinės saugos srityje.
4. Mokytojas, mokantis mokinius civilinės saugos, privalo baigti nurodytos trukmės civilinės saugos mokymo programos kursą Priešgaisrinės apsaugos ir gelbėjimo departamento prie Vidaus reikalų ministerijos Ugniagesių gelbėtojų mokyklos Civilinės saugos mokymo centre.
5. Skuodo Bartuvos progimnazijos direktorius, asmuo atsakingas už civilinę saugą Skuodo Bartuvos progimnazijoje, privalo išklausyti civilinės saugos mokymo kursą Klaipėdos apskrities priešgaisrinės gelbėjimo valdyboje.
6. Kiekvienais metais yra sudaromas Skuodo Bartuvos progimnazijos darbuotojų mokymo planas, kurį patvirtina Skuodo Bartuvos progimnazijos direktorius.
7. Skuodo Bartuvos progimnazijos darbuotojų civilinės saugos mokymas įforminamas protokolu (priedas).
8. Skuodo Bartuvos progimnazijos darbuotojų, turinčių vykdyti užduotis, kurios numatytos Skuodo Bartuvos progimnazijos ekstremaliųjų situacijų valdymo plane (toliau – Ekstremaliųjų situacijų valdymo planas), praktinis mokymas vyksta vadovaujantis Ekstremaliųjų situacijų valdymo planu per savivaldybės lygio civilinės saugos pratybas.

**III. SKYRIUS**

**BAIGIAMOSIOS NUOSTATOS**

1. Skuodo Bartuvos progimnazijos atsakingas asmuo, įgyvendinantis progimnazijos funkcijas civilinės saugos srityje, turi teisę:
   1. organizuodamas civilinės saugos mokymus darbo vietoje, dėl šių mokymų organizavimo ir vykdymo prašyti pagalbos Klaipėdos apskrities priešgaisrinės gelbėjimo valdybos ir kitų valstybės institucijų ir įstaigų;
   2. prašyti į savivaldybės Ekstremaliųjų situacijų komisiją ir Ekstremaliųjų situacijų operacijų centro sudėtį įeinančių valstybės institucijų ir įstaigų, ūkio subjektų ir kitų įstaigų darbuotojų pateikti informaciją apie jų civilinės saugos mokymo kursų išklausymą ir baigimo pažymėjimo kopijų.
2. Skuodo Bartuvos progimnazijos darbuotojų civilinės saugos mokymas finansuojamas iš Lietuvos Respublikos valstybės biudžeto valstybinei (valstybės perduotai savivaldybėms) civilinės saugos organizavimo funkcijai skiriamų lėšų.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Skuodo Bartuvos progimnazijos darbuotojų civilinės saugos mokymo organizavimo ir vykdymo tvarkos aprašo priedas

SKUODO BARTUVOS PROGIMNAZIJOS

DARBUOTOJŲ CIVILINĖS SAUGOS MOKYMO PROTOKOLAS

|  |
| --- |
|  |
| (data) |
|  |
| (sudarymo vieta) |

|  |  |  |  |  |
| --- | --- | --- | --- | --- |
| Mokymo data, laikas: |  |  |  |  |
| Mokymo temos: |  | | | |
| 1. | | | | |
|  | | | | |
| 2. | | | | |
|  | | | | |

Mokymo dalyvių, išklausiusių 2 valandų civilinės saugos mokymo programos kursą, sąrašas:

|  |  |  |  |
| --- | --- | --- | --- |
| Eil. Nr. | Vardas, pavardė | Pareigos | Parašas |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

|  |  |  |  |  |
| --- | --- | --- | --- | --- |
|  |  |  |  |  |
| (progimnazijos direktorius) |  | (parašas) |  | (vardas, pavardė) |
|  |  |  |  |  |
| (asmens, atsakingo už civilinę saugą, pareigos) |  | (parašas) |  | (vardas, pavardė) |